93/23/ETY: Komission päätös, tehty 11 päivänä joulukuuta 1992, tullivirkamiesten ammatillista koulutusta koskevasta yhteisön toimintaohjelmasta (Matthaeus-ohjelma) tehdyn neuvoston päätöksen 91/341/ETY soveltamista koskevista määräyksistä



Virallinen lehti nro L 016 , 25/01/1993 s. 0013 - 0017

Suomenk. erityispainos Alue 3 Nide 48 s. 0029

Ruotsink. erityispainos Alue 3 Nide 48 s. 0029



KOMISSION PÄÄTÖS, tehty 11 päivänä joulukuuta 1992, tullivirkamiesten ammatillista koulutusta koskevasta yhteisön toimintaohjelmasta (Matthaeus-ohjelma) tehdyn neuvoston päätöksen 91/341/ETY soveltamista koskevista määräyksistä (93/23/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tullivirkamiesten ammatillista koulutusta koskevasta yhteisön toimintaohjelmasta (Matthaeus) 20 päivänä kesäkuuta 1991 tehdyn neuvoston päätöksen 91/341/ETY(1) (jäljempänä 'Matthaeus-päätös`) ja erityisesti sen 9 artiklan, sekä katsoo, että kansallisten hallintoelimien hallinnon ja koulutusseminaarien välisten mainitun päätöksen 4 artiklan a ja b alakohdassa tarkoitettujen virkamiesvaihtojen täytäntöönpanoa koskevat yksityiskohtaiset säännöt olisi vahvistettava, näiden vaihtojen järjestämisen on täytettävä tietyt edellytykset kyseisen toiminnan suurimman mahdollisen tehokkuuden varmistamiseksi siten, että Matthaeus-ohjelman tavoitteet voidaan saavuttaa, tämän vuoksi olisi määritettävä vaihtoihin osallistumaan valittavat virkamiehet sekä vaihtojen pituus, vaihtojen valmisteluun, järjestämiseen ja seurantaan olisi varauduttava ja vahvistettava jäsenvaltioiden ja komission vastaavat roolit, olisi arvioitava jäsenvaltioiden toimia, joita ne ovat harjoittaneet kielikoulutuksen aikaansaamiseksi vaihtoihin mahdollisesti osallistuville virkamiehilleen, näiden yksityiskohtaisten sääntöjen määritteleminen on välttämätöntä kansallisten hallinnonalojen välisten virkamiesvaihtojen ja siten jopa Matthaeus-ohjelman onnistumiselle, seminaareille on annettava vuosittaiset ohjelmat siten, että niiden järjestäminen ja kehittäminen pystytään varmistamaan koko vuoden aikana, olisi hyväksyttävä tiettyjä komission ja jäsenvaltioiden välisten varainsiirtojen aineellisen järjestämisen kannalta välttämättömiä rahoitusjärjestelyjä, jotka koskevat sekä virkamiesvaihtoja että seminaareja, ja tässä päätöksessä määrätyt toimenpiteet ovat Matthaeus-päätöksen 9 artiklassa tarkoitetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä vahvistetaan tietyt Matthaeus-päätöksen soveltamista koskevat määräykset, jotka liittyvät: - virkamiesvaihtojen järjestämiseen, - seminaarien järjestämiseen, - komission vaihtoja ja seminaareja koskevien rahoituskulujen yksityiskohtaisiin sääntöihin. 2 artikla Kunkin tullihallinnon on nimettävä Matthaeus-järjestelijä (jäljempänä 'kansallinen järjestelijä`), joka vastaa Matthaeus-toiminnasta kokonaisuudessaan ja erityisesti jäsenvaltioiden välisten virkamiesvaihtojen toteuttamisesta sekä seminaarien järjestämisestä. 3 artikla Komissio vastaa yhteisön tasolla Matthaeus-ohjelman toimintakokonaisuuden yhteensovittamisesta yhdessä kansallisten järjestelijöiden kanssa. I OSASTO VIRKAMIESVAIHDOT I luku Vaihtoon osallistuvat virkamiehet 4 artikla Matthaeus-päätöksen liitteessä I olevan 1 kohdan mukaan yhteisön oikeuden soveltamisesta vastaavilla virkamiehillä tarkoitetaan kaikkia sellaisia virkamiehiä, jotka harjoittavat toimiaan jäsenvaltioiden tullihallinnossa sekä sellaisia virkamiehiä, jotka soveltavat tullioikeutta keskus- ja paikallishallinnossa. 5 artikla Matthaeus-päätöksen liitteessä I olevan 3 kohdan toisessa alakohdassa määrättyjä poikkeuksia voidaan soveltaa väliaikaisesti erityisesti silloin, kun isäntäjäsenvaltio suostuu ottamaan vastaan sellaisen vaihtoon osallistuvan virkamiehen, jolla ei ole kyseisen maan kielen riittävää tuntemusta sillä edellytyksellä, että vaihtoon osallistuvalla virkamiehellä on riittävä tuntemus yhdestä yhteisön työkielestä. II luku Vaihtojen pituus 6 artikla Vaihtojen tavanomainen pituus on neljä viikkoa. Eripituisia vaihtokausia voidaan järjestää komission ja asianomaisten jäsenvaltioiden yhteisestä sopimuksesta. III luku Vaihtojen järjestäminen 7 artikla Komissio määrittää viimeistään kunkin vuoden syyskuun aikana jaksojen lukumäärän, niiden alkamis- ja päättymispäivämäärät ja jäsenvaltiokohtaisesti seuraavana vuonna kuhunkin vaihtojaksoon osallistuvien virkamiesten lukumäärän. 8 artikla Kunkin kansallisen järjestelijän on kuusi viikkoa ennen kunkin jakson alkua osoitettava komissiolle muiden jäsenvaltioiden vastaavia järjestelijöitä kuultuaan luettelo niistä virkamiehistä, joita hänen hallinnonalallaan ehdotetaan osallistumaan vaihtoon, sekä hakijoiden vaihtoon hakeutuessaan täydentämät hakijalomakkeet. Luettelossa on oltava osallistujien nimien lisäksi maininta niistä maista ja virastoista, joihin hakijat ovat valmiita lähtemään. 9 artikla Vaihtoon osallistuvan virkamiehen on palatessaan ja viimeistään neljän viikon kuluttua paluustaan täytettävä arviointilomake, joka hänen päällikkönsä on varmennettava allekirjoituksellaan, ja toimitettava sen jälkeen kansalliselle järjestelijälle. Kunkin kansallisen järjestelijän on lähetettävä kunkin kalenterikuukauden päättyessä komissiolle kaikki hänen omaan hallinnonalaansa kuuluvien virkamiesten arviointilomakkeet, jotka hän on vastaanottanut edeltävän kuukauden aikana, sekä hänen niihin mahdollisesti tekemänsä kommentit. IV luku Jäsenvaltioiden velvoitteet 10 artikla Kunkin kansallisen järjestelijän on ilmoitettava komissiolle silloin, kun Matthaeus-päätöksen 5 artiklan 2 kohdan mukaan hänen jäsenvaltionsa yleisesti rajoittaa vaihtoon osallistuville virkamiehille annettua lupaa suorittaa heille uskottuihin toimiin liittyviä muodollisuuksia. 11 artikla Matthaeus-päätöksen liitteessä I olevan 6 kohdan mukaan kunkin kansallisen järjestelijän on toimitettava komissiolle ennen kunkin vuoden 31 päivää joulukuuta asiakirja, josta ilmenee kielikoulutuksen antamiseksi harjoitettu toiminta. Asiakirjassa on erityisesti oltava arvio kyseiseen koulutukseen varatusta tuntimäärästä ja siihen käytetyistä varoista kansallisessa valuutassa ja ilmoitus siihen osallistuneiden lukumäärästä ja opintokielistä. II OSASTO KOULUTUSSEMINAARIT 12 artikla Komission on laadittava yhdessä jäsenvaltioiden kanssa vuoden aikana järjestettävien seminaarien ohjelma. Ohjelman laadinnassa voidaan ottaa huomioon taloudellisten järjestöjen ja yliopistojen ehdotukset. Ohjelmassa määritetään: - tärkeysjärjestys vuoden aikana järjestettävien seminaarien osalta, - seminaarien teemat, - näiden seminaarien järjestämispaikat, joko komissiossa tai jäsenvaltioissa. Siinä ilmoitetaan myös siitä, mahdollistaako teemojen luonne Matthaeus-päätöksen liitteessä II olevan 2 kohdan toisen alakohdan soveltamisen, sekä kunkin jäsenvaltion osallistujalukumäärä. Ohjelma on esitettävä komitealle kunkin kalenterivuoden alussa. III OSASTO RAHOITUSJÄRJESTELYT I luku Vaihdot 13 artikla Ennen kunkin jakson alkua ja enintään yksi viikko 8 artiklassa tarkoitetun luettelon vastaanottamisen jälkeen komissio maksaa ennakkoon ecuina jäsenvaltioiden osoittamille tileille virkamiesten vaihtotoimintaan osallistumisesta aiheutuvien kulujen korvaamiseen tarvittavat varat. Kunkin jäsenvaltion on näitä varoja vastaanottaessaan ilmoitettava niiden vastaanottamisesta komissiolle käyttämällä liitteessä I esitettyä mallia. 14 artikla Kunkin jäsenvaltion on viimeistään kuukausi kunkin vaihtojakson päättymisen jälkeen lähetettävä komissiolle maksettujen ennakoiden säätelemiseksi yhteenveto todellisesti kulutetuista summista ecuina sekä vaihtoon osallistuneiden virkamiesten nimet. II luku Seminaarit 15 artikla Samoina päivämäärinä ja samoin yksityiskohtaisin säännöin kuin vaihtojaksojen osalta komissio maksaa ennakkoon 12 artiklan mukaan laaditun ohjelman perusteella virkamiesten seminaareihin osallistumisesta aiheutuvien kulujen korvaamiseen tarvittavat varat. Kunkin jäsenvaltion on näitä varoja vastaanottaessaan ilmoitettava niiden vastaanottamisesta komissiolle käyttämällä liitteessä II esitettyä mallia. 16 artikla Kunkin jäsenvaltion on viimeistään kuukausi kunkin vaihtojakson päättymisen jälkeen lähetettävä komissiolle maksettujen ennakoiden säätelemiseksi yhteenveto todellisesti kulutetuista summista ecuina sekä seminaareihin osallistuneiden virkamiesten nimet. III luku Yhteiset järjestelyt 17 artikla Todellisesti kulutettuja summia koskevien yhteenvetojen osalta, joista mainitaan 14 ja 16 artiklassa, jäsenvaltioiden on suoritettava ecuiksi muuntaminen Info-ecun perusteella, jonka komissio lähettää jäsenvaltioille kuukausittain. 18 artikla Jos jäsenvaltiolle on vielä jäänyt varoja 14 ja 16 artiklassa esitettyjen toimien jälkeen, niitä pidetään ennakkona seuraaville seminaareille tai vaihtojaksoille. Päinvastaisessa tapauksessa komissio hyvittää tarvittavan summan mahdollisimman pian. Jos jäsenvaltiot eivät ole kahden kuukauden määräaikana kunkin vaihto- tai seminaarijakson päättymisestä noudattaneet 14 ja 16 artiklassa määrättyä menettelyä, komissio saattaa vaatia ennakoista hyvitystä perintämääräyksellä. 19 artikla Tämä päätös on osoitettu kaikille jäsenvaltioille. Tehty Brysselissä 11 päivänä joulukuuta 1992. Komission puolesta Christiane SCRIVENER Komission jäsen (1) EYVL N:o L 187, 13.7.1991, s. 41 LIITE I >VIITTAUS KAAVIOON> LIITE II >VIITTAUS KAAVIOON>